Moet beslis nie Theunis Engelbrecht se heerlike artikel oor NuL en Thys Nywerheid misloop nie. ŉ Ruk gelede wou Antjie Krog weet hoekom Afrikaanse poësie nie die energie het wat rockmusiek het nie. Dat ek liewer gaan besluit om ou musiekvideo’s uit die tagtiger- en negentigerjare te kyk, in die gees gaan terugkeer na die stadiger wêreld van my skool- en studentedae en sal sug dat die lewe toe darem sóveel beter was. Soms voel ek asof ek alreeds daar is as my laerskoolkinders my ietwat neerbuigend wys hoe die PVR nou eintlik werk, net sodat ek weer eens vergeet en hulle volgende keer maar weer tot my BBT- (born before technology is wat hierdie bedrewe klein operateurs ons noem) redding moet kom. Kortom, ek is bang dat my ouerwordende self bloot eendag ’n buitestander gaan wees in ’n wêreld wat waarskynlik heelwat anders gaan lyk as wat Isaac Asimov of Arthur C. Clarke hulle kon voorstel.